Michel Barnier

Michel Barnier (s. 9. tammikuuta 1951) on ranskalainen poliitikko, joka toimi Euroopan unionin sisämarkkina- ja palvelukomissaarina Barroson komissiossa vuosina 2010–2014. Barnier toimi Euroopan parlamentin jäsenenä heinäkuusta 2009 helmikuuhun 2010, ja hän oli Euroopan kansanpuolueen varapuheenjohtaja vuodesta 2006.

Barnier nimitettiin vuonna 2016 Euroopan unionin pääneuvottelijaksi Ison-Britannian EU-eroneuvotteluihin.

Barnier on valmistunut Pariisin ESCP Europe-kauppakorkeakoulusta vuonna 1972. Barnier on naimisissa ja hänellä on kolme lasta.

Ranskan presidentti Emmanuel Macron nimitti Barnierin Ranskan pääministeriksi 5. syyskuuta 2024. Hallitus sai epäluottamuslauseen 4. joulukuuta 2024 ja kaatui. Epäluottamuksen puolesta äänesti Kansallinen liittouma yhdessä vasemmiston kanssa.Leonard Wilhelmus, Ranskan hallitus kaatui Yle.fi, uutiset 4.12.2024, viitattu 4.12.2024 Hän oli Ranskan lyhytaikaisin pääministeri. Hänen seuraajansa on François Bayrou.Roni Kuronen, François Bayrou Ranskan uudeksi pääministeriksi, Yle.fi uutiset 13.12.2024, viitattu 13.12.2024

Lähteet

Aiheesta muualla



Luokka:Ranskalaiset EU-komissaarit
Luokka:Ranskalaiset poliitikot
Luokka:Ranskalaiset europarlamentaarikot
Luokka:Vuonna 1951 syntyneet
Luokka:Elävät henkilöt